વાત શરૂઆતથી કરીએ તો, પાકિસ્તાનની 11મી લોકસભાની ચૂંટણી તટસ્થ કે ન્યાયી નહોતી. અનેક દસ્તાવેજો અને પુરાવાઓ, ટુચકાઓ અને આક્ષેપો, સૂચવે છે કે પ્રિપોલ ચાલાકીઓ ઘણા મહિના પહેલાથી હાથ ધરવામાં આવી હતી. વધુમાં, એવા અનેક સંકેતો સુચવે છે કે 25 મી જુલાઈના રોજ, ચૂંટણીના દિવસે જે રીતે પરિણામોની જાહેરાત કરવામાં આવી તેમાં પારદર્શિતાનો અભાવ હતો. આ નજીકના પ્રતિસ્પર્ધીઓ વચ્ચે ચૂંટણી લડાઈ હોવાથી ડઝનેક મતવિસ્તારમાં હાર-જીત વચ્ચેનો ગાળો સાવ જ ઓછો છે, પરંતુ રિટર્નિંગ ઓફિસરોએ વિજેતા અને હારેલા ઉમેદવાર વચ્ચેના આ ગાળા કરતાય વધુ મતો રદ્દ કર્યા છે. આમાંના ઘણા મતવિસ્તારમાં, ફરી મતગણતરીની વિનંતીને નકારી કાઢવામાં આવી હતી.